**ОПШТИНА БЕРАНЕ**

**П Р Е Д Л О Г**

**ОДЛУКЕ О БРАТИМЉЕЊУ-УСПОСТАВЉАЊУ САРАДЊЕ ОПШТИНЕ БЕРАНЕ, ЦРНА ГОРА И ГРАДА ЖИВИНИЦЕ, ФЕДЕРАЦИЈА БОСНЕ И ХЕРЦЕГОВИНЕ**

**Беране, септембра 2025. године**

На основу члана 38 став 1 тачка 2 и члана 189 Закона о локалној самоуправи („Сл. лист Црне Горе“, бр. 2/18, 34/19, 38/20, 50/22, 84/22, 81/25, 98/25) и члана 36 став 1 тачка 2 и члана 136 Статута општине Беране (’’Сл. лист ЦГ’’ – Општински прописи бр. 42/18), Скупштина општине Беране, на сједници одржаној **\_\_\_\_\_\_\_2025.** године, донијела је

**О Д Л У К У**

**о братимљењу-успостављању сарадње Општине Беране, Црна Гора и града Живинице, Федерација Босне и Херцеговине**

**Члан 1**

Овом Одлуком успоставља се сарадња између Општине Беране, Црна Гора и града Живинице Федерација Босне и Херцеговине.

**Члан 2**

Сарадња се успоставља на привредним, туристичким, културним, научним, спортским, васпитно-образовним и свим другим пољима гдје за то постоје могућности и обострани интереси.

**Члан 3**

Конкретни облици и садржина сарадње Општине Беране и града Живинице Федерација Босне и Херцеговине уредиће се Споразумом о успостављању сарадње.

**Члан 4**

Овлашћује се предсједник Општине Беране да у име Општине Беране потпише споразум о братимљењу-успостављању сарадње између Општине Беране и града Живинице.

**Члан 5**

Одлука ступа на снагу осмог дана од дана објављивања у Службеном листу Црне Горе – Општински прописи.

**СКУПШТИНА ОПШТИНЕ БЕРАНЕ**

**Број: 02-016/25-\_\_\_\_\_ ПРЕДСЈЕДНИЦА СКУПШТИНЕ,**

**Беране, \_\_\_\_\_ 2025. године Вида Ивановић**

**О б р а з л о ж е њ е**

Правни основ за доношење ове Одлуке садржан је у члану 189 Закона о локалној самоуправи којим је прописано, да општина може у оквиру својих надлежности слободно сарађивати са локалним заједницама и асоцијацијама других земаља ради остваривања заједничких интереса и удружувати се у регионалне и међународне организације локалних власти. Чланом 36 Статута општине Беране прописано је да Скупштина доноси прописе и друге опште акте. Чланом 136 Статута Општине Беране прописано је да општина остварује сарадњу са другим градовима и општинама у земљи и иностранству у областима од заједничког интереса у складу са уставом и законом.

Предсједавајући Градског Вијећа града Живинице, упутио је иницијативу бр: 06-04-SI 2025 од 30.07.2025. године, за братимљење између града Живинице, Федерација Босне и Херцеговине и општине Беране, Црна Гора.

Циљ доношења ове одлуке је успостављање сарадње двије општине на привредним, туристичким, културним, научним, спортским, васпитно-образовним и свим другим пољима гдје за то постоје могућности и обострани интереси. Ближи облици, као и садржина сарадње између двије општине биће уређени Споразумом о успостављању сарадње.

Из напријед наведених разлога предлажемо да се Одлука усвоји као у предлогу текста.

Секретаријат за општу управу и друштвене дјелатности